## Pravilnik o načinu rada Povjerenstva za uvjetni otpust

### NN 35/2002 (5.4.2002.), Pravilnik o načinu rada Povjerenstva za uvjetni otpust

# MINISTARSTVO PRAVOSUĐA, UPRAVE I LOKALNE SAMOUPRAVE

756

Na teme­­lju članka 159. stavak 1. Zakona o izvršava­­nju kazne zatvora
(»Narodne novine«, broj: 128/99, 55/00, 59/00,
129/00, 59/01 i 67/01), ministrica pravosuđa, uprave i lokalne
samouprave donosi

## PRAVILNIK

### O NAČINU RADA POVJERENSTVA ZA UVJETNI OTPUST

Članak 1.

Ovim Pravilnikom propisuje se način rada Povjerenstva za uvjetni otpust
(u da­­lj­­njem tekstu: Povjerenstvo).

Članak 2.

Sjednica Povjerenstva održava
se prema godiš­­njem rasporedu koje­g donosi predsjednik, a iznimno i izvan
godiš­­nje­g rasporeda, ako za to postoje opravdani razlozi.

Raspored sjednica dostav­­lja
se članovima Povjerenstva, kaznionicama, zatvorima i nadležnom sucu izvrše­­nja.

Sjednica se održava u
kaznionici, odnosno zatvoru, a iznimno u Središ­­njem uredu Uprave za zatvorski
sustav Ministarstva pravosuđa, uprave i lokalne samouprave.

Sjednicu Povjerenstva saziva
predsjednik Povjerenstva.

Članak 3.

Na sjednici Povjerenstva odlučivat
će se o prijedlogu za  uvjetni otpust
koji je podnesen najkasnije 30 dana  a
iznimno 15 dana prije sjednice Povjerenstva utvrđene godiš­­njim rasporedom.

Upravite­­lj će prijedlog
zatvorenika za uvjetni otpust sa svojim miš­­lje­­njem dostaviti Povjerenstvu i
sudu koji je donio presudu u prvom stup­­nju u roku od 8 dana od dana zaprima­­nja
prijedloga. Sud koji je donio presudu u prvom stup­­nju će u roku od da­­ljnih
8 dana miš­­lje­­nje o prijedlogu dostaviti Povjerenstvu.

O prijedlogu za uvjetni
otpust uz koji nije dostav­­ljeno miš­­lje­­nje upravite­­lja Povjerenstvo neće
donijeti odluku.

Članak 4.

Sjednica Povjerenstva održat će
se ako su nazočni svi članovi, odnosno ­­njihovi zamjenici.

O prijedlogu za uvjetni otpust i dostav­­ljenim miš­­lje­­njima
Povjerenstvo izvješćuje tajnik na sjednici Povjerenstva.

Odluku o prijedlogu za
uvjetni otpust donosi se većinom glasova.

Članak 5.

Na sjednici se vodi zapisnik
o radu Povjerenstva u koji se upisuje: članove Povjerenstva, ime i prezime
zatvorenika, kratki sadržaj očitova­­nja upravite­­lja, zatvorenika ili struč­­njaka
koji se preslušavaju, glasova­­nje članova Povjerenstva i sadržaj odluke.

Dostav­­ljeno miš­­lje­­nje
upravite­­lja i suda koji je donio presudu u prvom stup­­nju sastavni su dio
zapisnika.

Zapisnik potpisuju
predsjednik, članovi i tajnik Povjerenstva.

Članak 6.

Nacrt rješe­­nja o uvjetnom
otpustu izrađuje tajnik Povjerenstva, a administrativne i tehničke poslove  za potrebe Povjerenstva obav­­lja Uprava za
zatvorski sustav Ministarstva pravosuđa, uprave i lokalne samouprave.

Članak 7.

Na sadržaj rješe­­nja o
uvjetnom otpustu odgovarajuće se primje­­njuju odredbe Zakona o općem upravnom
postupku o sadržaju rješe­­nja. Rješe­­nje potpisuje predsjednik Povjerenstva,
odnosno ­­nje­gov zamjenik.

Rješe­­nje kojim se prijedlog
usvaja dostav­­lja se najkasnije 15 dana prije uvjetnog otpušta­­nja. Rješe­­nje
kojim se prijedlog odbija ili odbacuje dostav­­lja se u roku od 15 dana od dana
donoše­­nja odluke.

Članak 8.

Povjerenstvo podnosi godiš­­nje
izvješće o radu ministarstva nadležnom za poslove pravosuđa.

Članak 9.

Sredstva za putne troškove i
odgovarajuće naknade članovima Povjerenstva i tajniku, te drugim struč­­njacima
koje je potrebno preslušati, osiguravaju se u Državnom proračunu.

Odluku o visini naknade iz
stavka 1. donosi ministar nadležan za poslove pravosuđa.

Članak 10.

Ovaj Pravilnik stupa na snagu
osmog dana od objave u »Narodnim novinama«.

Klasa: 011-01/02-01/32
Urbroj: 514-08-02-1
Zagreb, 20. ožujka 2002.

Ministrica
**Ingrid Antičević Marinović**,  v.
r.

Pravilnik, NN 35/2002-756